Orla Møller
Orla Møller var en dansk politiker og minister. Han blev cand.theol. i 1940 og derefter sognepræst. Fra 1951 til 1956 var han generalsekretær for KFUM og KFUK.
Han var medlem af Folketinget for Socialdemokratiet fra 1964 til 1977, kirkeminister fra 1966 til 1968, gruppeformand fra 1971 til 1973, forsvarsminister i 1973 og justits- og forsvarsminister i 1975 til 1977. Han gik i 1977 ud af politik og tiltrådte i januar 1978 som direktør for NATOs informationskontor i Bruxelles.
Orla Møllers år som forsvarsminister blev stormfulde pga. røret omkring Fristaden Christiania, som han ønskede rømmet, og købet i 1975 af 58 amerikanske F-16 jagerfly.
Han skrev en række bøger om religion og kirkelige forhold.